Lav et referat af nedenstående tekst:

Tekst:
Efter fire danske VM-medaljer for sekundære placeringer kom den første af guld, da kvartetten med Mie Østergaard, Rikke Møller Pedersen, Jeanette Ottesen og Pernille Blume vandt fredagens finale i 4x100 meter medley ved kortbanemesterskaberne i Tyrkiet. Danskerne svømmede i tiden 3.49,87 minutter og vandt foran Australien og USA. Aalborg-svømmeren Mie Østergaard Nielsen lagde hårdt ud og bragte kvartetten på en sikker føring, som Rikker Møller Pedersen øgede, selvom hun kort før havde svømmet sig videre til den individuelle finale i 100 meter bryst i ny europæisk rekordtid. Derefter fortsatte Ottesen og Blume med gode præstationer, og danskerne kunne ikke indhentes. Kvartetten var også suveræn ved de indledende heat, hvor de satte bedste tid med 3.53,10 minutter. Amerikanerne var næstbedst med 3.53,17 minutter, mens Japan svømmede i 3.54,41 minutter. De danske svømmere mangler bare en medalje for at indfri sportschef Mikkel von Seelens målsætning om seks medaljer. Sportschefen gik ellers ind til stævnet med et mål om bare to medaljer og seks finaler, men det mål justerede han efter den gode danske start på VM. Tidligere fredag har Jeanette Ottesen vundet bronze i 50 meter butterfly, og Mads Glæsner har vundet bronze i 400 meter fri.

Referat:
Svømmekvartetten Mie Ø. Nielsen, Rikke Møller Pedersen, Jeanette Ottesen og Pernille Blume vandt VM-guld i medley.